《七益诗 其六 朱居士抱光》
清代·李锴

素质萃精纯，恳恳复款款。楚璞谢追琢，湘筠办高简。

时髦而古谢，斯人希在眼。岐路虽多岐，复之则不远。

一击傥不中，苍鹰瞥然返。折节专事尚，三冬户云键。

咏歌先王风，弹琴助游衍。宣尼如可作，深思寄狂狷。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。